title: Rozhodnutie Komisie zo  14. decembra 2009 o finančnej pomoci Únie na rok 2010 pre určité referenčné laboratóriá Spoločenstva v oblasti zdravia zvierat a živých zvierat [oznámené pod číslom K(2009) 9965]

text:
               16.12.2009

               SK

               Úradný vestník Európskej únie

               L 330/88

      ROZHODNUTIE KOMISIE

   zo 14. decembra 2009
   o finančnej pomoci Únie na rok 2010 pre určité referenčné laboratóriá Spoločenstva v oblasti zdravia zvierat a živých zvierat
   [oznámené pod číslom K(2009) 9965]
   (Iba anglické, dánske, francúzske, nemecké, španielske a švédske znenie je autentické)
   (2009/961/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku (1), a najmä na jeho článok 31 ods. 1,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 32 ods. 7,
   keďže:

               (1)

               Podľa článku 31 ods. 1 rozhodnutia 2009/470/ES sa môže referenčným laboratóriám Spoločenstva v oblasti zdravia zvierat a živých zvierat poskytnúť pomoc Únie.

               (2)

               V nariadení Komisie (ES) č. 1754/2006 z 28. novembra 2006, ktorým sa ustanovujú podrobné pravidlá poskytovania finančnej pomoci Spoločenstva referenčným laboratóriám Spoločenstva na krmivo, potraviny a sektor zdravia zvierat (3), sa stanovuje, že finančná pomoc Únie sa poskytuje pod podmienkou, že schválené pracovné programy sa účinne realizujú a že príjemcovia poskytujú všetky potrebné informácie v rámci určitých lehôt.

               (3)

               V súlade s článkom 2 nariadenia (ES) č. 1754/2006 je vzťah medzi Komisiou a referenčnými laboratóriami Spoločenstva stanovený dohodou o partnerstve, ktorú dopĺňa viacročný pracovný program.

               (4)

               Komisia posúdila pracovné programy a príslušné odhady rozpočtu, ktoré na rok 2010 predložili referenčné laboratóriá Spoločenstva.

               (5)

               Finančná pomoc Únie by sa preto mala udeliť tým referenčným laboratóriám Spoločenstva, ktoré boli určené na vykonávanie úloh a povinností stanovených v týchto právnych aktoch:

                           —

                           smernica Rady 92/35/EHS z 29. apríla 1992, ktorou sa stanovujú pravidlá kontroly a opatrenia na boj s africkým morom koní (4),

                           —

                           smernica Rady 92/66/EHS zo 14. júla 1992 zavádzajúca opatrenia Spoločenstva na kontrolu pseudomoru hydiny (5),

                           —

                           smernica Rady 92/119/EHS zo 17. decembra 1992, ktorou sa zavádzajú všeobecné opatrenia Spoločenstva na kontrolu určitých chorôb zvierat a osobitné opatrenia týkajúce sa vezikulárnej choroby ošípaných (6),

                           —

                           smernica Rady 93/53/EHS z 24. júna 1993, ktorou sa zavádzajú minimálne opatrenia Spoločenstva na kontrolu určitých chorôb rýb (7),

                           —

                           smernica Rady 95/70/ES z 22. decembra 1995, ktorou sa zavádzajú minimálne opatrenia Spoločenstva na kontrolu niektorých chorôb lastúrnikov (8),

                           —

                           rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (9),

                           —

                           smernica Rady 2000/75/ES z 20. novembra 2000 stanovujúca špecifické ustanovenia pre kontrolu a likvidáciu katarálnej horúčky oviec – modrého jazyka (10),

                           —

                           smernica Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (11),

                           —

                           smernica Rady 2002/60/ES z 27. júna 2002, ktorou sa ustanovujú osobitné opatrenia na kontrolu afrického moru ošípaných a ktorá mení a dopĺňa smernicu 92/119/EHS, pokiaľ ide o Teschenovu chorobu a africký mor ošípaných (12),

                           —

                           smernica Rady 2003/85/ES z 29. septembra 2003 o opatreniach Spoločenstva na kontrolu slintačky a krívačky, ktorou sa zrušuje smernica 85/511/EHS a rozhodnutia 89/531/EHS a 91/665/EHS a mení a dopĺňa sa smernica 92/46/EHS (13),

                           —

                           rozhodnutie Rady 96/463/ES z 23. júla 1996, ktorým sa určuje referenčný orgán zodpovedný za spoluprácu v zjednocovaní metód testovania a odhadu výsledných hodnôt u čistokrvného plemenného hovädzieho dobytka (14),

                           —

                           nariadenie (ES) č. 882/2004 týkajúce sa brucelózy,

                           —

                           smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (15),

                           —

                           smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (16),

                           —

                           nariadenie Komisie (ES) č. 180/2008 z 28. februára 2008 o referenčnom laboratóriu Spoločenstva pre choroby koní okrem moru koní a o zmene a doplnení prílohy VII k nariadeniu Európskeho parlamentu a Rady (ES) č. 882/2004 (17),

                           —

                           nariadenie Komisie (ES) č. 737/2008 z 28. júla 2008 o určení referenčných laboratórií Spoločenstva pre choroby mäkkýšov, besnotu a tuberkulózu hovädzieho dobytka, ktorým sa referenčným laboratóriám Spoločenstva pre besnotu a tuberkulózu hovädzieho dobytka stanovujú dodatočné povinnosti a úlohy a ktorým sa mení a dopĺňa príloha VII k nariadeniu Európskeho parlamentu a Rady (ES) č. 882/2004 (18).

               (6)

               Finančná pomoc na realizáciu a organizáciu seminárov referenčných laboratórií Spoločenstva by tiež mala byť v súlade s pravidlami oprávnenosti stanovenými v nariadení (ES) č. 1754/2006.

               (7)

               Nariadením (ES) č. 1754/2006 sa stanovujú pravidlá oprávnenosti týkajúce sa seminárov organizovaných referenčnými laboratóriami Spoločenstva. Zároveň sa ním obmedzuje poskytnutie finančnej pomoci najviac na 32 účastníkov seminára. V súlade s článkom 13 ods. 3 nariadenia (ES) č. 1754/2006 by sa niektorým referenčným laboratóriám Spoločenstva, ktoré v záujme dosiahnutia optimálnych výsledkov svojich seminárov potrebujú podporu na zabezpečenie účasti viac ako 32 účastníkov, mali udeliť výnimky z tohto obmedzenia. Výnimky sa môžu udeliť v prípade, že referenčné laboratórium Spoločenstva povedie a zorganizuje seminár s iným referenčným laboratóriom Spoločenstva.

               (8)

               Podľa článku 3 ods. 2 písm. a) a článku 13 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (19) by sa programy zamerané na eradikáciu a kontrolu chorôb zvierat (veterinárne opatrenia) mali financovať prostredníctvom Európskeho poľnohospodárskeho záručného fondu (EPZF). Naviac v článku 13 druhom odseku uvedeného nariadenia sa stanovuje, že v riadne odôvodnených výnimočných prípadoch sa výdavky týkajúce sa administratívnych a personálnych nákladov vzniknuté členským štátom a prijímateľom pomoci z EPZF v rámci opatrení a programov, ktoré patria do pôsobnosti rozhodnutia 2009/470/ES o výdavkoch na veterinárnom úseku, hradia z fondu. Články 9, 36 a 37 nariadenia (ES) č. 1290/2005 sa uplatňujú na účely finančnej kontroly.

               (9)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO ROZHODNUTIE:
   Článok 1
   Pokiaľ ide o africký mor koní, Únia prideľuje finančnú pomoc pre Laboratorio Central de Sanidad Animal de Algete, Algete (Madrid), Španielsko, na vykonávanie úloh a povinností uvedených v prílohe III k smernici 92/35/EHS.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 150 000 EUR za obdobie od 1. januára do 31. decembra 2010, pričom na organizáciu technického seminára o africkom mori koní je možné vyčleniť maximálne 50 000 EUR.
   Ako je uvedené v článku 13 ods. 3 nariadenia (ES) č. 1754/2006, laboratórium uvedené v prvom odseku je oprávnené požadovať finančnú pomoc na zabezpečenie účasti maximálne 50 osôb na jednom zo seminárov uvedených v druhom odseku tohto článku, keďže bude organizovať spoločný seminár.
   Článok 2
   Pokiaľ ide o pseudomor hydiny, Únia prideľuje finančnú pomoc pre Veterinary Laboratories Agency (VLA), New Haw, Weybridge, Spojené kráľovstvo, na vykonávanie úloh a povinností uvedených v prílohe V k smernici 92/66/EHS.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 88 000 EUR za obdobie od 1. januára do 31. decembra 2010.
   Článok 3
   Pokiaľ ide o vezikulárnu chorobu ošípaných, Únia prideľuje finančnú pomoc pre AFRC Institute for Animal Health, Pirbright Laboratory, Pirbright, Spojené kráľovstvo, na vykonávanie úloh a povinností uvedených v prílohe III k smernici 92/119/EHS.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 120 000 EUR za obdobie od 1. januára do 31. decembra 2010.
   Článok 4
   Pokiaľ ide o choroby rýb, Únia poskytuje finančnú pomoc pre Technical University of Denmark, Danish National Veterinary Institute, Department of Poultry, Fish and Fur Animals, Århus, Dánsko, na vykonávanie úloh a povinností uvedených v prílohe VI k smernici 2006/88/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 255 000 EUR za obdobie od 1. januára do 31. decembra 2010.
   Článok 5
   Pokiaľ ide o nákazy lastúrnikov, Únia prideľuje finančnú pomoc pre IFREMER, La Tremblade, Francúzsko, na vykonávanie úloh a povinností uvedených v prílohe VI k smernici 2006/88/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému ústavu vzniknú pri realizácii príslušného pracovného programu, a to v maximálnej výške 105 000 EUR za obdobie od 1. januára do 31. decembra 2010.
   Článok 6
   Pokiaľ ide o sérológiu besnoty, Únia prideľuje finančnú pomoc pre AFSSA, Laboratoire d’études sur la rage et la pathologie des animaux sauvages, Nancy, Francúzsko, na vykonávanie úloh a povinností uvedených v prílohe II k rozhodnutiu 2000/258/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 140 000 EUR za obdobie od 1. januára do 31. decembra 2010.
   Článok 7
   Pokiaľ ide o katarálnu horúčku oviec – modrý jazyk, Únia prideľuje finančnú pomoc pre AFRC Institute for Animal Health, Pirbright Laboratory, Pirbright, Spojené kráľovstvo, na vykonávanie úloh a povinností uvedených v bode B prílohy II k smernici 2000/75/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 280 000 EUR za obdobie od 1. januára do 31. decembra 2010.
   Článok 8
   Pokiaľ ide o klasický mor ošípaných, Únia prideľuje finančnú pomoc pre Institut für Virologie der Tierärztlichen Hochschule Hannover, Hannover, Nemecko, na vykonávanie úloh a povinností uvedených v prílohe IV k smernici 2001/89/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému ústavu vzniknú pri realizácii príslušného pracovného programu, a to v maximálnej výške 385 000 EUR za obdobie od 1. januára do 31. decembra 2010, pričom z tejto sumy sa na organizáciu technického seminára o klasickom more ošípaných vyčlení maximálne 25 000 EUR.
   Článok 9
   Pokiaľ ide o africký mor ošípaných, Únia prideľuje finančnú pomoc pre Centro de Investigación en Sanidad Animal, Valdeolmos, Madrid, Španielsko, na vykonávanie úloh a povinností uvedených v prílohe V k smernici 2002/60/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 140 000 EUR za obdobie od 1. januára do 31. decembra 2010.
   Článok 10
   Pokiaľ ide o slintačku a krívačku, Únia prideľuje finančnú pomoc pre AFRC Institute for Animal Health, Pirbright Laboratory of the Biotechnology and Biological Sciences Research Council (BBSRC), Pirbright, Spojené kráľovstvo, na vykonávanie úloh a povinností uvedených v prílohe XVI k smernici 2003/85/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 350 000 EUR za obdobie od 1. januára do 31. decembra 2010.
   Článok 11
   Na spoluprácu pri zjednocovaní metód testovania a posudzovania výsledkov testovania čistokrvného plemenného hovädzieho dobytka prideľuje Únia finančnú pomoc pre Interbull Centre, Department of Animal Breeding and Genetics, Swedish University of Agricultural Sciences, Uppsala, Švédsko, na vykonávanie úloh a povinností uvedených v prílohe II k rozhodnutiu 96/463/ES.
   Finančná pomoc Únie predstavuje 100 % oprávnených nákladov podľa nariadenia (ES) č 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 150 000 EUR za obdobie od 1. januára do 31. decembra 2010.
   Článok 12
   Pokiaľ ide o brucelózu, Únia prideľuje finančnú pomoc pre AFSSA, Laboratoire d’études et de recherches en pathologie animale et zoonoses, Maisons-Alfort, Francúzsko, na vykonávanie úloh a povinností uvedených v článku 32 ods. 2 nariadenia (ES) č. 882/2004.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 240 000 EUR za obdobie od 1. januára do 31. decembra 2010.
   Článok 13
   Pokiaľ ide o vtáčiu chrípku, Únia prideľuje finančnú pomoc pre Veterinary Laboratories Agency (VLA), New Haw, Weybridge, Spojené kráľovstvo, na vykonávanie úloh a povinností uvedených v prílohe VII k smernici 2005/94/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 380 000 EUR za obdobie od 1. januára do 31. decembra 2010.
   Článok 14
   Pokiaľ ide o choroby kôrovcov, Únia prideľuje finančnú pomoc pre Centre for Environment, Fisheries & Aquaculture Science (Cefas), Weymouth Laboratory, Spojené kráľovstvo, na vykonávanie úloh a povinností uvedených v časti I prílohy VI k smernici 2006/88/ES.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 140 000 EUR za obdobie od 1. januára do 31. decembra 2010, pričom sa na organizáciu technického seminára o chorobách kôrovcov vyčlení maximálne 30 000 EUR.
   Článok 15
   Pokiaľ ide o choroby koní okrem afrického moru koní, Únia prideľuje finančnú pomoc pre AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine, Francúzsko, na vykonávanie úloh a povinností uvedených v prílohe k nariadeniu (ES) č. 180/2008.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 530 000 EUR za obdobie od 1. januára do 31. decembra 2010, pričom na organizáciu technického seminára o chorobách koní je možné vyčleniť maximálne 30 000 EUR.
   Článok 16
   Pokiaľ ide o besnotu, Únia prideľuje finančnú pomoc pre AFSSA, Laboratoire d’études sur la rage et la pathologie des animaux sauvages, Nancy, Francúzsko, na vykonávanie úloh a povinností uvedených v prílohe I k nariadeniu (ES) č. 737/2008.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného porgramu, a to v maximálnej výške 275 000 EUR za obdobie od 1. januára do 31. decembra 2010, pričom sa na organizáciu technického seminára o besnote vyčlení maximálne 25 000 EUR.
   Článok 17
   Pokiaľ ide o tuberkulózu, Únia prideľuje finančnú pomoc pre Laboratorio de Vigilancia Veterinaria (VISAVET) de la Facultad de Veterinaria, Universidad Complutense de Madrid, Madrid, Španielsko, na vykonávanie úloh a povinností uvedených v prílohe II k nariadeniu (ES) č. 737/2008.
   Finančná pomoc Únie predstavuje 100 % oprávnených nákladov podľa nariadenia (ES) č. 1754/2006, ktoré uvedenému laboratóriu vzniknú pri realizácii príslušného pracovného programu, a to v maximálnej výške 150 000 EUR za obdobie od 1. januára do 31. decembra 2010.
   Článok 18
   Toto rozhodnutie je určené týmto laboratóriám:

               —

               pokiaľ ide o africký mor koní: Laboratorio Central de Sanidad Animal, Ministerio de Agricultura, PESCA y Alimentación, Ctra. De Algete km. 8, Valdeolmos, 28110, Algete (Madrid), Španielsko,

               —

               pokiaľ ide o pseudomor hydiny: Veterinary Laboratories Agency (VLA) Weybridge, New Haw, Addelstone Surrey KT15 3NB, Spojené kráľovstvo,

               —

               pokiaľ ide o vezikulárnu chorobu ošípaných: AFRC Institute for Animal Health, Pirbright Laboratory, Pirbright, Woking, Surrey GU24 ONF, Spojené kráľovstvo,

               —

               pokiaľ ide o choroby rýb: the Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Århus, Dánsko,

               —

               pokiaľ ide o choroby lastúrnikov: IFREMER, B.P. 133 17390 La Tremblade, Francúzsko,

               —

               pokiaľ ide o sérológiu besnoty: AFSSA, laboratoire d’études sur la rage et la pathologie des animaux sauvages, site de Nancy, domaine de Pixérécourt, BP 9, F-4220 Malzéville, Francúzsko,

               —

               pokiaľ ide o katarálnu horúčku oviec – modrý jazyk: AFRC Institute for Animal Health, Pirbright Laboratory, Pirbright, Woking, Surrey GU24 ONF, Spojené kráľovstvo,

               —

               pokiaľ ide o klasický mor ošípaných: Institut für Virologie der Tierärztlichen Hochschule, Bischofsholer Damm 15, D-3000, Hannover, Nemecko,

               —

               pokiaľ ide o africký mor ošípaných: Centro de Investigación en Sanidad Animal, Ctra. De Algete a El Casar, Valdeolmos 28130, Madrid, Španielsko,

               —

               pokiaľ ide o slintačku a krívačku: AFRC Institute for Animal Health, Pirbright Laboratory, Pirbright, Woking, Surrey GU24 ONF, Spojené kráľovstvo,

               —

               INTERBULL Centre, Department of Animal Breeding and Genetics SLU, Swedish University of Agricultural Sciences, Box: 7023; S-750 07 Uppsala, Švédsko,

               —

               pokiaľ ide o brucelózu: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex, Francúzsko,

               —

               pokiaľ ide o vtáčiu chrípku: Veterinary Laboratories Agency (VLA) Weybridge, New Haw, Addelstone Surrey KT15 3NB, Spojené kráľovstvo,

               —

               pokiaľ ide o choroby kôrovcov: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Spojené kráľovstvo,

               —

               pokiaľ ide o choroby koní: AFSSA, Laboratoire d’études et de recherches en pathologie animale et zoonoses, 23 avenue du Général de Gaulle 94706 Maisons-Alfort, Cedex, Francúzsko,

               —

               pokiaľ ide o besnotu: AFSSA, laboratoire d’études sur la rage et la pathologie des animaux sauvages, site de Nancy, domaine de Pixérécourt, BP 9, F- 4220 Malzéville, Francúzsko,

               —

               pokiaľ ide o tuberkulózu: VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040. Madrid, Španielsko.

      V Bruseli 14. decembra 2009

            Za Komisiu

         Androulla VASSILIOU

            členka Komisie

      (1)  Ú. v. EÚ L 155, 18.6.2009, s. 30.

      (2)  Ú. v. EÚ L 165, 30.4.2004, s. 1.

      (3)  Ú. v. EÚ L 331, 29.11.2006, s. 8.

      (4)  Ú. v. ES L 157, 10.6.1992, s. 19.

      (5)  Ú. v. ES L 260, 5.9.1992, s. 1.

      (6)  Ú. v. ES L 62, 15.3.1993, s. 69.

      (7)  Ú. v. ES L 175, 19.7.1993, s. 23.

      (8)  Ú. v. ES L 332, 30.12.1995, s. 33.

      (9)  Ú. v. ES L 79, 30.3.2000, s. 40.

      (10)  Ú. v. ES L 327, 22.12.2000, s. 74.

      (11)  Ú. v. ES L 316, 1.12.2001, s. 5.

      (12)  Ú. v. ES L 192, 20.7.2002, s. 27.

      (13)  Ú. v. EÚ L 306, 22.11.2003, s. 1.

      (14)  Ú. v. ES L 192, 2.8.1996, s. 19.

      (15)  Ú. v. EÚ L 10, 14.1.2006, s. 16.

      (16)  Ú. v. EÚ L 328, 24.11.2006, s. 14.

      (17)  Ú. v. EÚ L 56, 29.2.2008, s. 4.

      (18)  Ú. v. EÚ L 201, 30.7.2008, s. 29.

      (19)  Ú. v. EÚ L 209, 11.8.2005, s. 1.


Dôležité právne oznámenie

|

52007BP0122(02)

2. Rozhodnutie Európskeho parlamentu z 24. apríla 2007 o účtovnej závierke Európskej nadácie pre odborné vzdelávanie za rozpočtový rok 2005 (C6-0396/2006 - 2006/2163(DEC))

Úradný vestník 074 E , 20/03/2008 S. 0239 - 0241

		2.Rozhodnutie Európskeho parlamentu z 24. apríla 2007 o účtovnej závierke Európskej nadácie pre odborné vzdelávanie za rozpočtový rok 2005 (C6-0396/2006 — 2006/2163(DEC))Európsky parlament,- so zreteľom na konečnú účtovnú závierku Európskej nadácie pre odborné vzdelávanie za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskej nadácie pre odborné vzdelávanie za rozpočtový rok 2005 spolu s odpoveďami nadácie [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Rady (EHS) č. 1360/90 zo 7. mája 1990 o zriadení Európskej nadácie pre odborné vzdelávanie [4] a najmä na jeho článok 11,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0113/2007),1. berie na vedomie nasledujúce údaje v konečnej účtovnej závierke Európskej nadácie pre odborné vzdelávanie za rozpočtové roky 2004 a 2005,Zdroj: Údaje poskytnuté nadáciou. V tejto tabuľke sú zhrnuté údaje, ktoré nadácia uviedla vo svojej ročnej účtovnej závierke.(v 1000 EUR) |Príjmy a výdavky za rozpočtové roky 2004 a 2005 || 2005 | 2004 |PríjmyDotácie Komisie | 18500 | 17600 |Iní darcovia - Ministerstvo zahraničných vecí Talianska | 479 | 800 |Iní darcovia - EK - Dohovor ETE MED | 2500 | 0 |Iní darcovia - EK - Dohovor Tempus TA 2004/05 | 1739 | 0 |Rôzne príjmy | 34 | 80 |Celkové príjmy (a) | 23252 | 18480 |VýdavkyZamestnanci - hlava I rozpočtu— Platby | 11310 | 11122 |— Prenesené rozpočtové prostriedky | 478 | 123 |Administratívne výdavky - hlava II rozpočtu— Platby | 1232 | 1213 |— Prenesené rozpočtové prostriedky | 326 | 247 |Prevádzkové výdavky - hlava III rozpočtu— Platby | 2818 | 3449 |— Prenesené rozpočtové prostriedky | 1925 | 1168 |Účelovo viazané príjmy - hlava IV— Platby | 123 | 260 |— Prijaté rozpočtové prostriedky - nevyplatené v roku 2005 | 356 | 540 |EK - Dohovor ETE MED - hlava V— Platby | 135 | 0 |— Prijaté rozpočtové prostriedky - nevyplatené v roku 2005 | 2365 | 0 |EK - Dohovor Tempus TA 2004/05 - hlava VI— Platby | 677 | 0 |— Prijaté rozpočtové prostriedky - nevyplatené v roku 2005 | 1062 | 0 |Celkové výdavky (b) | 22808 | 18122 |Výsledok za rozpočtový rok (a - b) | 444 | 358 |Zostatok prenesený z predchádzajúceho rozpočtového roka | - 759 | -1318 |Prenesené a zrušené rozpočtové prostriedky | 388 | 204 |Úhrady platieb Komisii | 0 | 0 |Kurzové rozdiely | 1 | - 4 |Zostatok z rozpočtového roka | 74 | - 759 |2. schvaľuje účtovnú závierku Európskej nadácie pre odborné vzdelávanie za rozpočtový rok 2005;3. poveruje svojho predsedu, aby postúpil toto rozhodnutie riaditeľke Európskej nadácie pre odborné vzdelávanie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 40.[2] Ú. v. EÚ C 312, 19.12.2006, s. 73.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 131, 23.5.1990, s. 1. Nariadenie naposledy zmenené a doplnené nariadením (ES) č. 1648/2003 (Ú. v. EÚ L 245, 29.9.2003, s. 22).[5] Ú. v. ES L 357, 31.12.2002, s. 72.--------------------------------------------------


title: Rozhodnutie Rady (EÚ) 2016/351 zo 4. marca 2016, ktorým sa stanovuje pozícia, ktorá sa má v mene Európskej únie zaujať v Generálnej rade Svetovej obchodnej organizácie k žiadosti Jordánska o výnimku WTO týkajúcu sa prechodného obdobia na zrušenie jeho programu vývozných subvencií

text:
               11.3.2016

               SK

               Úradný vestník Európskej únie

               L 65/63

         ROZHODNUTIE RADY (EÚ) 2016/351
   zo 4. marca 2016,
   ktorým sa stanovuje pozícia, ktorá sa má v mene Európskej únie zaujať v Generálnej rade Svetovej obchodnej organizácie k žiadosti Jordánska o výnimku WTO týkajúcu sa prechodného obdobia na zrušenie jeho programu vývozných subvencií
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku IX ods. 3 a 4 Dohody o založení Svetovej obchodnej organizácie uzavretej v Marrákeši (ďalej len „dohoda WTO“) sa stanovujú postupy udeľovania výnimiek týkajúcich sa mnohostranných obchodných dohôd v prílohách 1A alebo 1B alebo 1C k dohode WTO a príloh k nim.

               (2)

               Jordánsku bolo 27. júla 2007 udelené predĺženie prechodného obdobia stanoveného v Dohode o subvenciách a vyrovnávacích opatreniach (ďalej len „dohoda SVO“) na zrušenie jeho programu vývozných subvencií, ktorý má formu úplného alebo čiastočného oslobodenia od dane z príjmu zo ziskov pochádzajúcich z určitých vývozov. Uvedené predĺženie trvalo do 31. decembra 2013 s obdobím postupného ukončenia k 31. decembru 2015 v súlade s postupmi podľa článku 27 ods. 4 dohody SVO na pokračovanie predĺžení prechodného obdobia podľa článku 27 ods. 2 písm. b) uvedenej dohody pre určité rozvojové krajiny.

               (3)

               Podľa článku IX ods. 3 Dohody WTO Jordánsko predložilo žiadosť o udelenie výnimky z jeho povinnosti postupne ukončiť vývozné subvencie, ktorá je stanovená v článku 27 ods. 4 dohody SVO, a to do 31. decembra 2018, pokiaľ ide o jeho program vývozných subvencií.

               (4)

               Udelenie výnimky by nemalo nepriaznivý vplyv na hospodárske ani obchodné záujmy Únie, a pritom by podporilo Jordánsko v jeho úsilí o riešenie hospodárskych problémov, ktorým čelí v dôsledku náročnej a nestálej politickej situácie v regióne.

               (5)

               Je preto vhodné stanoviť pozíciu, ktorá sa má zaujať v mene Únie v Generálnej rade WTO, na podporu žiadosti Jordánska o výnimku,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Generálnej rade Svetovej obchodnej organizácie, je podporiť žiadosť Jordánska o výnimku týkajúcu sa predĺženia prechodného obdobia na zrušenie jeho programu vývozných subvencií do 31. decembra 2018 v súlade s podmienkami žiadosti o udelenie výnimky.
   Túto pozíciu vyjadrí Komisia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 4. marca 2016

            Za Radu

            predsedníčka

         S.A.M. DIJKSMA


title: 2011/642/EÚ: Rozhodnutie Komisie z  29. septembra 2011 , ktorým sa ukončuje antidumpingové konanie týkajúce sa dovozu určitých systémov grafitových elektród s pôvodom v Čínskej ľudovej republike

text:
               30.9.2011

               SK

               Úradný vestník Európskej únie

               L 254/20

         ROZHODNUTIE KOMISIE
   z 29. septembra 2011,
   ktorým sa ukončuje antidumpingové konanie týkajúce sa dovozu určitých systémov grafitových elektród s pôvodom v Čínskej ľudovej republike
   (2011/642/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

               (1)

               Dňa 5. novembra 2010 bol Európskej komisii (ďalej len „Komisia“) doručený podnet týkajúci sa údajného poškodzujúceho dumpingu v prípade určitých systémov grafitových elektród (ďalej len „grafitové elektródy“) s pôvodom v Čínskej ľudovej republike (ďalej len „Čína“) predložený podľa článku 5 základného nariadenia Európskym združením uhlíka a grafitu (European Carbon and Graphite Association) (ďalej len „navrhovateľ“) v mene výrobcov, ktorí predstavujú podstatnú časť, v tomto prípade viac než 50 %, celkovej výroby určitých systémov grafitových elektród v Únii.

               (2)

               Podnet obsahoval prima facie dôkazy o existencii dumpingu a z toho vyplývajúcej značnej ujmy, ktorá sa pokladala za dostatočnú na odôvodnenie začatia antidumpingového konania.

               (3)

               Komisia po porade s poradným výborom, prostredníctvom oznámenia uverejneného v Úradnom vestníku Európskej únie
                   (2), začala antidumpingové konanie týkajúce sa dovozu určitých systémov grafitových elektród do Únie.

               (4)

               Komisia oficiálne informovala o začatí konania vyvážajúcich výrobcov v Číne, dovozcov, obchodníkov, používateľov a združenia, o ktorých sa vie, že sa ich konanie týka, čínske orgány a všetkých známych výrobcov v Európskej únii. Zainteresované strany dostali príležitosť písomne sa vyjadriť a požiadať o vypočutie v lehote stanovenej v oznámení o začatí preskúmania.

               (5)

               Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

         B.   STIAHNUTIE PODNETU A UKONČENIE KONANIA

               (6)

               Navrhovateľ listom z 8. júla 2011 určeným Komisii oficiálne stiahol svoj podnet.

               (7)

               V súlade s článkom 9 ods. 1 základného nariadenia konanie možno ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (8)

               V tejto súvislosti treba poznamenať, že Komisia nenašla žiadny dôvod, ktorý by naznačoval, že ukončenie by nebolo v záujme Únie, a žiadny takýto dôvod neposkytli ani zainteresované strany. Komisia preto dospela k názoru, že toto konanie by sa malo ukončiť. Zainteresované strany boli náležite informované a mali možnosť predložiť pripomienky. Neboli predložené žiadne pripomienky, ktoré by naznačovali, že by takéto ukončenie nebolo v záujme Únie.

               (9)

               Komisia preto dospela k záveru, že antidumpingové konanie týkajúce sa dovozu určitých systémov grafitových elektród s pôvodom v Čínskej ľudovej republike do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu určitých systémov grafitových elektród druhu používaného v elektrických peciach s mernou hustotou najmenej 1,5 g/cm3 a elektrickým odporom najviac 7 μΩ.m s pôvodom v Čínskej ľudovej republike, v súčasnosti zaradených pod číselný znak KN ex 8545 11 00 a niplov na takéto elektródy v súčasnosti zaradených pod číselný znak KN ex 8545 90 90, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 29. septembra 2011

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 343, 17.12.2010. s. 24.


title: Rozhodnutie Europského parlamentu (EÚ) 2017/1630 z 27. apríla 2017 o absolutóriu za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2015

text:
               29.9.2017

               SK

               Úradný vestník Európskej únie

               L 252/143

         ROZHODNUTIE EUROPSKÉHO PARLAMENTU (EÚ) 2017/1630
   z 27. apríla 2017
   o absolutóriu za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2015
   EURÓPSKY PARLAMENT,

               —

               so zreteľom na finančné výkazy a príjmové a výdavkové účty ôsmeho, deviateho, desiateho a jedenásteho Európskeho rozvojového fondu za rozpočtový rok 2015 [COM(2016) 485 – C8-0326/2016],

               —

               so zreteľom na finančné informácie o Európskom rozvojovom fonde [(COM(2016) 386],

               —

               so zreteľom na výročnú správu Dvora audítorov o aktivitách financovaných ôsmym, deviatym, desiatym a jedenástym Európskym rozvojovým fondom za rozpočtový rok 2015 spolu s odpoveďami Komisie (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčania Rady z 21. februára 2017 týkajúce sa udelenia absolutória Komisii za vykonávanie činností európskych rozvojových fondov za rozpočtový rok 2015 (05376/2017 – C8-0081/2017, 05377/2017 – C8-0082/2017, 05378/2017 – C8-0083/2017, 05379/2017 – C8-0084/2017),

               —

               so zreteľom na správu Komisie o následných opatreniach k udeleniu absolutória za rozpočtový rok 2014 [COM(2016) 674] a na sprievodné pracovné dokumenty útvarov Komisie [SWD(2016) 338 a SWD(2016) 339],

               —

               so zreteľom na Dohodu o partnerstve medzi členmi skupiny afrických, karibských a tichomorských štátov (AKT) na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 (3) v Cotonou a zmenená 22. júna 2010 (4) v Ouagadougou (Burkina Faso),

               —

               so zreteľom na rozhodnutie Rady 2013/755/EÚ z 25. novembra 2013 o pridružení zámorských krajín a území k Európskej únii („rozhodnutie o pridružení zámoria“) (5),

               —

               so zreteľom na článok 33 Vnútornej dohody z 20. decembra 1995 medzi zástupcami vlád členských štátov, ktorí sa zišli na zasadnutí Rady, o financovaní a správe pomoci Spoločenstva v rámci Druhého finančného protokolu k štvrtému dohovoru AKT – ES (6),

               —

               so zreteľom na článok 32 Vnútornej dohody z 18. septembra 2000 medzi zástupcami vlád členských štátov, ktorí sa zišli na zasadnutí Rady, o financovaní a správe pomoci Spoločenstva v rámci Finančného protokolu Dohody o partnerstve, uzatvorenej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi, a o rozdelení finančnej pomoci určenej zámorským krajinám a územiam, na ktorú sa vzťahujú ustanovenia štvrtej časti Zmluvy o ES (7),

               —

               so zreteľom na článok 11 Vnútornej dohody zo 17. júla 2006 medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (8),

               —

               so zreteľom na článok 11 Vnútornej dohody z 24. júna 2013 a 26. júna 2013 medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahujú ustanovenia štvrtej časti Zmluvy o fungovaní Európskej únie (9),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),

               —

               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na deviaty Európsky rozvojový fond (11),

               —

               so zreteľom na článok 50 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na desiaty Európsky rozvojový fond (12),

               —

               so zreteľom na článok 48 nariadenia Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na jedenásty Európsky rozvojový fond (13),

               —

               so zreteľom na článok 93, článok 94 tretiu zarážku rokovacieho poriadku a na prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre rozvoj (A8-0125/2017),

               1.

               udeľuje Komisii absolutórium za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 375, 13.10.2016, s. 287.

      (2)  Ú. v. EÚ C 375, 13.10.2016, s. 297.

      (3)  Ú. v. ES L 317, 15.12.2000, s. 3.

      (4)  Ú. v. EÚ L 287, 4.11.2010, s. 3.

      (5)  Ú. v. EÚ L 344, 19.12.2013, s. 1.

      (6)  Ú. v. ES L 156, 29.5.1998, s. 108.

      (7)  Ú. v. ES L 317, 15.12.2000, s. 355.

      (8)  Ú. v. EÚ L 247, 9.9.2006, s. 32.

      (9)  Ú. v. EÚ L 210, 6.8.2013, s. 1.

      (10)  Ú. v. ES L 191, 7.7.1998, s. 53.

      (11)  Ú. v. EÚ L 83, 1.4.2003, s. 1.

      (12)  Ú. v. EÚ L 78, 19.3.2008, s. 1.

      (13)  Ú. v. EÚ L 58, 3.3.2015, s. 17.


title: 2013/58/EÚ: Rozhodnutie Rady z  22. januára 2013 , ktorým sa vymenúvajú dvaja holandskí členovia Výboru regiónov

text:
               25.1.2013

               SK

               Úradný vestník Európskej únie

               L 22/20

         ROZHODNUTIE RADY
   z 22. januára 2013,
   ktorým sa vymenúvajú dvaja holandskí členovia Výboru regiónov
   (2013/58/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána J.C. (Co) VERDAASA a pani A.E. (Anne) BLIEK-DE JONGOVEJ sa uvoľnili dve miesta členov Výboru regiónov,

         PRIJALA TOTO ROZHODNUTIE:
   Článok 1
   Za členov Výboru regiónov sa na zvyšný čas funkčného obdobia, ktoré trvá do 25. januára 2015, vymenúvajú:

               —

               Annemieke TRAAGOVÁ, členka výkonnej rady provincie Gelderland,

               —

               A. GIJSBERTS, člen výkonnej rady provincie Flevoland.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2013

            Za Radu

            predseda

         M. NOONAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: Rozhodnutie Rady (EÚ) 2015/1031 zo 7. mája 2015 o podpise v mene Európskej únie a predbežnom vykonávaní Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch

text:
               3.7.2015

               SK

               Úradný vestník Európskej únie

               L 173/10

         ROZHODNUTIE RADY (EÚ) 2015/1031
   zo 7. mája 2015
   o podpise v mene Európskej únie a predbežnom vykonávaní Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Nariadením Európskeho parlamentu a Rady (EÚ) č. 509/2014 (1) sa odkaz na Svätú Luciu presunul z prílohy I do prílohy II nariadenia Rady (ES) č. 539/2001 (2).

               (2)

               Uvedený odkaz na Svätú Luciu je doplnený poznámkou pod čiarou, v ktorej sa uvádza, že oslobodenie od vízovej povinnosti sa uplatňuje od dátumu nadobudnutia platnosti dohody o oslobodení od vízovej povinnosti, ktorá sa uzavrie s Európskou úniou.

               (3)

               Rada prijala 9. októbra 2014 rozhodnutie, ktorým poverila Komisiu, aby začala rokovať so Svätou Luciou o uzavretí Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch (ďalej len „dohoda“).

               (4)

               Rokovania o dohode sa začali 12. novembra 2014 a boli úspešne zavŕšené 11. decembra 2014 parafovaním dohody prostredníctvom výmeny listov.

               (5)

               V mene Únie by sa mala dohoda podpísať a vyhlásenia pripojené k dohode by sa mali schváliť. Dohoda by sa mala predbežne vykonávať odo dňa jej podpisu až do ukončenia postupov potrebných na jej uzavretie.

               (6)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES (3), Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (7)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (4), Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Svätou Luciou o zrušení vízovej povinnosti pri krátkodobých pobytoch (ďalej len „dohoda“) s výhradou uzavretia uvedenej dohody.
   Text dohody je pripojený k tomuto rozhodnutiu.
   Článok 2
   Vyhlásenia pripojené k tomuto rozhodnutiu sa schvaľujú v mene Únie.
   Článok 3
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 4
   Dohoda sa predbežne vykonáva odo dňa jej podpisu (5) až do ukončenia postupov potrebných na jej uzavretie.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Nariadenie Európskeho parlamentu a Rady (EÚ) č. 509/2014 z 15. mája 2014, ktorým sa mení nariadenie Rady (ES) č. 539/2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. EÚ L 149, 20.5.2014, s. 67).

      (2)  Nariadenie Rady (ES) č. 539/2001 z 15. marca 2001 uvádzajúce zoznam tretích krajín, ktorých štátni príslušníci musia mať víza pri prekračovaní vonkajších hraníc členských štátov a krajín, ktorých štátni príslušníci sú oslobodení od tejto povinnosti (Ú. v. ES L 81, 21.3.2001, s. 1).

      (3)  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

      (4)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

      (5)  Dátum podpisu dohody uverejní Generálny sekretariát Rady v Úradnom vestníku Európskej únie.


title: 2014/429/EÚ: Rozhodnutie Rady z 24. júna 2014 o pozícii, ktorá sa má prijať v mene Európskej únie v Rade pre pridruženie zriadenej Dohodou, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej, pokiaľ ide o prijatie rozhodnutia Rady pre pridruženie, ktorým sa do prílohy XVIII zaraďujú príslušné zemepisné označenia, ktorým zmluvné strany poskytujú na svojom území ochranu

text:
               4.7.2014

               SK

               Úradný vestník Európskej únie

               L 197/66

         ROZHODNUTIE RADY
   z 24. júna 2014
   o pozícii, ktorá sa má prijať v mene Európskej únie v Rade pre pridruženie zriadenej Dohodou, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej, pokiaľ ide o prijatie rozhodnutia Rady pre pridruženie, ktorým sa do prílohy XVIII zaraďujú príslušné zemepisné označenia, ktorým zmluvné strany poskytujú na svojom území ochranu

      (2014/429/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (1) (ďalej len „dohoda“), bola parafovaná 22. marca 2011 a podpísaná 29. júna 2012.

               (2)

               Dohoda sa podľa jej článku 353 ods. 4 od 1. augusta 2013 predbežne vykonáva s Nikaraguou, Hondurasom a Panamou, od 1. októbra 2013 so Salvádorom a s Kostarikou a od 1. decembra 2013 s Guatemalou.

               (3)

               Podľa článku 353 ods. 5 dohody každá zmluvná strana splní požiadavky stanovené v článku 244 a článku 245 ods. 1 písm. a) a b), ktoré sa týkajú vykonávania právnych predpisov o zemepisných označeniach a zápise do registra a ochrane príslušných zemepisných označení uvedených v prílohe XVII k dohode.

               (4)

               Článkom 4 dohody sa zriaďuje Rada pre pridruženie, ktorá okrem iného sleduje plnenie cieľov dohody a dohliada na jej vykonávanie.

               (5)

               V článku 245 ods. 2 dohody sa uvádza, že Rada pre pridruženie na svojom prvom zasadnutí prijme rozhodnutie, ktorým sa do prílohy XVIII („Chránené zemepisné označenia“) zaradia všetky názvy z prílohy XVII („Zoznam názvov, v prípade ktorých sa žiada o chránené zemepisné označenie na území zmluvných strán“), ktorým bola poskytnutá ochrana ako zemepisným označeniam na základe úspešného prieskumu vykonaného príslušnými vnútroštátnymi alebo regionálnymi orgánmi zmluvných strán (ďalej len „rozhodnutie Rady pre pridruženie“).

               (6)

               Rozhodnutie Rady pre pridruženie sa týka aj ďalších zemepisných označení zo Strednej Ameriky, ktoré sú uvedené v spoločnom vyhlásení pripojenom k dohode („Názvy, v prípade ktorých sa požiadalo o chránené zemepisné označenie každej z republík patriacej k zmluvnej strane Stredná Amerika“), za predpokladu, že boli zmluvnou stranou pôvodu úspešne zapísané do registra ako zemepisné označenia a následne úspešne preskúmané príslušným orgánom Únie.

               (7)

               Námietky vznesené proti zápisu „Banano de Costa Rica“ v Únii sa zamietajú, pretože buď nespĺňajú kritériá uvedené vo verejnej konzultácii, alebo – v prípade prípustných námietok – nie sú podložené. V rámci tejto verejnej konzultácie neboli vznesené žiadne iné námietky.

               (8)

               Je vhodné stanoviť pozíciu, ktorá sa má prijať v mene Únie v Rade pre pridruženie, pokiaľ ide o zemepisné označenia, ktoré sa majú vložiť do prílohy XVIII k dohode.

               (9)

               Pozícia Únie by preto mala byť založená na pripojenom návrhu rozhodnutia Rady pre pridruženie,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Únie v Rade pre pridruženie zriadenej podľa článku 4 Dohody, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej, pokiaľ ide o zemepisné označenia, ktoré sa majú zaradiť do častí A a B prílohy XVIII k dohode, je založená na návrhu rozhodnutia Rady pre pridruženie pripojenom k tomuto rozhodnutiu.
   Zástupcovia Únie v Rade pre pridruženie môžu bez ďalšieho rozhodnutia Rady schváliť menšie technické opravy návrhu rozhodnutia Rady pre pridruženie.
   Článok 2
   Rozhodnutie Rady pre pridruženie sa po jeho prijatí uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2014

            Za Radu

            predseda

         E. VENIZELOS

      (1)  Ú. v. EÚ L 346, 15.12.2012, s. 3.

      NÁVRH
      ROZHODNUTIE RADY PRE PRIDRUŽENIE EÚ – STREDNÁ AMERIKA č. …/2014
      z […]
      o zemepisných označeniach, ktoré sa majú zaradiť do prílohy XVIII k dohode
      RADA PRE PRIDRUŽENIE EÚ – STREDNÁ AMERIKA,
      so zreteľom na Dohodu, ktorou sa zakladá pridruženie medzi Európskou úniou a jej členskými štátmi na jednej strane a Strednou Amerikou na strane druhej (ďalej len „dohoda“), a najmä na jej článok 245 ods. 2,
      keďže:

                  (1)

                  Podľa článku 353 ods. 4 sa časť IV dohody predbežne vykonáva od 1. augusta 2013 s Nikaraguou, Hondurasom a Panamou, od 1. októbra 2013 so Salvádorom a Kostarikou a od 1. decembra 2013 s Guatemalou.

                  (2)

                  Zemepisné označenia Európskej únie a Strednej Ameriky, ktoré sú uvedené v prílohe XVII k dohode alebo v spoločnom vyhlásení „Názvy, v prípade ktorých sa požiadalo o chránené zemepisné označenie každej z republík patriacej k zmluvnej strane Stredná Amerika“, a ktoré už boli úspešne preskúmané príslušnými orgánmi druhej zmluvnej strany, sa zaraďujú do zoznamu v prílohe XVIII v súlade s hlavou VI a hlavou XIII časti IV dohody,

            ROZHODLA TAKTO:
      Jediný článok
      Zmena prílohy XVIII
      Zemepisné označenia uvedené v prílohe k tomuto rozhodnutiu sa zaraďujú do častí A a B prílohy XVIII k dohode, ako sa uvádza v prílohe k tomuto rozhodnutiu.
      Toto rozhodnutie nadobúda účinnosť dňom jeho prijatia.

         V… …

               Za Radu pre pridruženie EÚ – Stredná Amerika,

            […]

               Za Kostariku

            […]

               Za Salvádor

            […]

               Za Guatemalu

            […]

               Za Honduras

            […]

               Za Nikaraguu

            […]

               Za Panamu

            […]

               Za Európsku úniu

         PRÍLOHA
         K ROZHODNUTIU RADY PRE PRIDRUŽENIE EÚ – STREDNÁ AMERIKA č. …/2014

            PRÍLOHA XVIII
            CHRÁNENÉ ZEMEPISNÉ OZNAČENIA
            ČASŤ A
            Zemepisné označenia zmluvnej strany EÚ chránené v republikách patriacich k zmluvnej strane Stredná Amerika v súlade s hlavou VI (Duševné vlastníctvo) časti IV tejto dohody

                        ČLENSKÝ ŠTÁT

                        NÁZOV

                        OPIS VÝROBKU ALEBO TRIEDA VÝROBKU

                        NEMECKO

                        Bayerisches Bier

                        Pivo

                        NEMECKO

                        Münchener Bier

                        Pivo

                        NEMECKO

                        Nürnberger Bratwürste/Nürnberger Rostbratwürste

                        Mäsové výrobky (tepelne spracované, solené, údené atď.)

                        ÍRSKO

                        Irish Cream

                        Liehoviny

                        ÍRSKO

                        Irish Whiskey/Uisce Beatha Eireannach/Irish Whisky

                        Liehoviny

                        GRÉCKO

                        Ούζο (Ouzo) (1)

                        Liehoviny

                        GRÉCKO

                        Σάμος (Samos)

                        Vína

                        ŠPANIELSKO

                        Bierzo

                        Vína

                        ŠPANIELSKO

                        Brandy de Jerez

                        Liehoviny

                        ŠPANIELSKO

                        Campo de Borja

                        Vína

                        ŠPANIELSKO

                        Cariñena

                        Vína

                        ŠPANIELSKO

                        Castilla

                        Vína

                        ŠPANIELSKO

                        Cataluña

                        Vína

                        ŠPANIELSKO

                        Cava

                        Vína

                        ŠPANIELSKO

                        Empordá (Ampurdán)

                        Vína

                        ŠPANIELSKO

                        Idiazábal

                        Syry

                        ŠPANIELSKO

                        Jamón de Teruel

                        Mäsové výrobky (tepelne spracované, solené, údené atď.)

                        ŠPANIELSKO

                        Jerez – Xérès – Sherry

                        Vína

                        ŠPANIELSKO

                        Jijona

                        Chlieb, pečivo, koláčiky, cukrárske výrobky, sušienky a ostatný pekárenský tovar

                        ŠPANIELSKO

                        Jumilla

                        Vína

                        ŠPANIELSKO

                        La Mancha

                        Vína

                        ŠPANIELSKO

                        Los Pedroches

                        Mäsové výrobky (tepelne spracované, solené, údené atď.)

                        ŠPANIELSKO

                        Málaga

                        Vína

                        ŠPANIELSKO

                        Manzanilla – Sanlúcar de Barrameda

                        Vína

                        ŠPANIELSKO

                        Navarra

                        Vína

                        ŠPANIELSKO

                        Penedés

                        Vína

                        ŠPANIELSKO

                        Priorat

                        Vína

                        ŠPANIELSKO

                        Queso Manchego (2)

                        Syry

                        ŠPANIELSKO

                        Rías Baixas

                        Vína

                        ŠPANIELSKO

                        Ribera del Duero

                        Vína

                        ŠPANIELSKO

                        Rioja

                        Vína

                        ŠPANIELSKO

                        Rueda

                        Vína

                        ŠPANIELSKO

                        Somontano

                        Vína

                        ŠPANIELSKO

                        Toro

                        Vína

                        ŠPANIELSKO

                        Turrón de Alicante

                        Chlieb, pečivo, koláčiky, cukrárske výrobky, sušienky a ostatný pekárenský tovar

                        ŠPANIELSKO

                        Utiel-Requena

                        Vína

                        ŠPANIELSKO

                        Valdepeñas

                        Vína

                        ŠPANIELSKO

                        Valencia

                        Vína

                        FRANCÚZSKO

                        Alsace

                        Vína

                        FRANCÚZSKO

                        Anjou

                        Vína

                        FRANCÚZSKO

                        Armagnac

                        Liehoviny

                        FRANCÚZSKO

                        Beaujolais

                        Vína

                        FRANCÚZSKO

                        Bordeaux

                        Vína

                        FRANCÚZSKO

                        Bourgogne

                        Vína

                        FRANCÚZSKO

                        Brie de Meaux (3)

                        Syry

                        FRANCÚZSKO

                        Cadillac

                        Vína

                        FRANCÚZSKO

                        Kalvados

                        Liehoviny

                        FRANCÚZSKO

                        Camembert de Normandie (4)

                        Syry

                        FRANCÚZSKO

                        Canard à foie gras du Sud-Ouest

                        Mäsové výrobky (tepelne spracované, solené, údené atď.)

                        FRANCÚZSKO

                        Chablis

                        Vína

                        FRANCÚZSKO

                        Champagne

                        Vína

                        FRANCÚZSKO

                        Châteauneuf-du-Pape

                        Vína

                        FRANCÚZSKO

                        Cognac

                        Liehoviny

                        FRANCÚZSKO

                        Comté

                        Syry

                        FRANCÚZSKO

                        Côtes de Provence

                        Vína

                        FRANCÚZSKO

                        Côtes du Rhône

                        Vína

                        FRANCÚZSKO

                        Côtes du Roussillon

                        Vína

                        FRANCÚZSKO

                        Emmental de Savoie (5)

                        Syry

                        FRANCÚZSKO

                        Graves (Graves de Vayres)

                        Vína

                        FRANCÚZSKO

                        Haut-Médoc

                        Vína

                        FRANCÚZSKO

                        Huile essentielle de lavande de Haute-Provence

                        Esenciálne oleje – levanduľa

                        FRANCÚZSKO

                        Jambon de Bayonne

                        Mäsové výrobky (tepelne spracované, solené, údené atď.)

                        FRANCÚZSKO

                        Languedoc (Coteaux du Languedoc)

                        Vína

                        FRANCÚZSKO

                        Margaux

                        Vína

                        FRANCÚZSKO

                        Médoc

                        Vína

                        FRANCÚZSKO

                        Pommard

                        Vína

                        FRANCÚZSKO

                        Pruneaux d'Agen

                        Ovocie, zelenina a obilniny v pôvodnom stave alebo spracované – sušené varené slivky

                        FRANCÚZSKO

                        Reblochon

                        Syry

                        FRANCÚZSKO

                        Rhum de la Martinique

                        Liehoviny

                        FRANCÚZSKO

                        Romanée Saint-Vivant

                        Vína

                        FRANCÚZSKO

                        Roquefort

                        Syry

                        FRANCÚZSKO

                        Saint-Emilion

                        Vína

                        FRANCÚZSKO

                        Saint-Julien

                        Vína

                        FRANCÚZSKO

                        Sauternes

                        Vína

                        FRANCÚZSKO

                        Val de Loire

                        Vína

                        TALIANSKO

                        Asti

                        Vína

                        TALIANSKO

                        Barbaresco

                        Vína

                        TALIANSKO

                        Barbera d'Alba

                        Vína

                        TALIANSKO

                        Barbera d'Asti

                        Vína

                        TALIANSKO

                        Barolo

                        Vína

                        TALIANSKO

                        Brachetto d'Acqui

                        Vína

                        TALIANSKO

                        Conegliano Valdobbiadene – Prosecco

                        Vína

                        TALIANSKO

                        Dolcetto d'Alba

                        Vína

                        TALIANSKO

                        Fontina (6)

                        Syry

                        TALIANSKO

                        Franciacorta

                        Vína

                        TALIANSKO

                        Gorgonzola (7)

                        Syry

                        TALIANSKO

                        Grana Padano (8)

                        Syry

                        TALIANSKO

                        Grappa

                        Liehoviny

                        TALIANSKO

                        Mortadella Bologna

                        Mäsové výrobky (tepelne spracované, solené, údené atď.)

                        TALIANSKO

                        Parmigiano Reggiano (9)

                        Syry

                        TALIANSKO

                        Prosciutto di Parma (10)

                        Mäsové výrobky (tepelne spracované, solené, údené atď.)

                        TALIANSKO

                        Prosciutto di S. Daniele

                        Mäsové výrobky (tepelne spracované, solené, údené atď.)

                        TALIANSKO

                        Prosciutto Toscano

                        Mäsové výrobky (tepelne spracované, solené, údené atď.)

                        TALIANSKO

                        Provolone Valpadana (11)

                        Syry

                        TALIANSKO

                        Soave

                        Vína

                        TALIANSKO

                        Taleggio

                        Syry

                        TALIANSKO

                        Toscano

                        Oleje a tuky (maslo, margarín, olej atď.) – olivový olej

                        TALIANSKO

                        Toscano/Toscana

                        Vína

                        TALIANSKO

                        Vino Nobile di Montepulciano

                        Vína

                        CYPRUS

                        Ζιβανία (Zivania)

                        Liehoviny

                        CYPRUS

                        Κουμανταρία (Commandaria)

                        Vína

                        CYPRUS

                        Ούζο (Ouzo) (12)

                        Liehoviny

                        MAĎARSKO

                        Pálinka

                        Liehoviny

                        MAĎARSKO

                        Szegedi téliszalámi/Szegedi szalámi

                        Mäsové výrobky (tepelne spracované, solené, údené atď.)

                        MAĎARSKO

                        Tokaj

                        Vína

                        MAĎARSKO

                        Törkölypálinka

                        Liehoviny

                        RAKÚSKO

                        Inländerrum

                        Liehoviny

                        RAKÚSKO

                        Jägertee/Jagertee/Jagatee

                        Liehoviny

                        POĽSKO

                        Polska Wódka/Polish Vodka

                        Liehoviny

                        POĽSKO

                        Wódka ziołowa z Niziny Północnopodlaskiej/Herbal vodka from the North Podlasie Lowland

                        Liehoviny

                        PORTUGALSKO

                        Douro

                        Vína

                        PORTUGALSKO

                        Porto, Port alebo Oporto

                        Vína

                        SLOVENSKO

                        Vinohradnícka oblasť Tokaj

                        Vína

                        ŠVÉDSKO

                        Svensk Vodka/Swedish Vodka

                        Liehoviny

                        SPOJENÉ KRÁĽOVSTVO

                        Scotch Whisky

                        Liehoviny

                  ČASŤ B
            Zemepisné označenia republík patriacich k zmluvnej strane Stredná Amerika chránené v rámci zmluvnej strany EÚ v súlade s hlavou VI (Duševné vlastníctvo) časti IV tejto dohody

                        KRAJINA

                        NÁZOV

                        VÝROBKY

                        KOSTARIKA

                        Café de Costa Rica

                        Káva

                        KOSTARIKA

                        Banano de Costa Rica

                        Ovocie

                        SALVÁDOR

                        Café Apaneca-Ilamapetec

                        Káva

                        [SALVÁDOR]

                        [Bálsamo de El Salvador]

                        [Rastlinný výťažok]

                        GUATEMALA

                        Café Antigua

                        Káva

                        GUATEMALA

                        Ron de Guatemala

                        Liehoviny

                        HONDURAS

                        Cafés del Occidente Hondureño/Honduras Western Coffee

                        Káva

                        HONDURAS

                        Café de Marcala

                        Káva

                        PANAMA

                        Seco de Panamà

                        Liehoviny

            (1)  Grécky alebo cyperský výrobok.

            (2)  Zapísané do registra v Guatemale, Hondurase, Nikarague a Paname; v Kostarike a Salvádore ešte prebiehajú námietkové konania.

            (3)  Zapísané do registra v Kostarike, Hondurase, Nikarague a Paname; v Salvádore a Guatemale ešte prebiehajú námietkové konania.

            (4)  Zapísané do registra v Kostarike, Hondurase, Nikarague a Paname; v Salvádore a Guatemale ešte prebiehajú námietkové konania.

            (5)  Zapísané do registra v Hondurase, Nikarague a Paname; v Kostarike, Salvádore a Guatemale ešte prebiehajú námietkové konania.

            (6)  Zapísané do registra v Salvádore, Hondurase, Nikarague a Paname; v Kostarike a Guatemale ešte prebiehajú námietkové konania.

            (7)  Zapísané do registra v Hondurase, Nikarague a Paname; v Kostarike, Salvádore a Guatemale ešte prebiehajú námietkové konania.

            (8)  Zapísané do registra v Kostarike, Guatemale, Hondurase, Nikarague a Paname; v Salvádore ešte prebieha námietkové konanie.

            (9)  Zapísané do registra v Hondurase, Nikarague a Paname; v Kostarike, Salvádore a Guatemale ešte prebiehajú námietkové konania.

            (10)  Zapísané do registra v Kostarike, Guatemale, Hondurase, Nikarague a Paname; v Salvádore ešte prebieha námietkové konanie.

            (11)  Zapísané do registra v Hondurase, Nikarague a Paname; v Kostarike, Salvádore a Guatemale ešte prebiehajú námietkové konania.

            (12)  Grécky alebo cyperský výrobok.


title: Rozhodnutie Rady (SZBP) 2017/1504 z 24. augusta 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
               26.8.2017

               SK

               Úradný vestník Európskej únie

               L 221/22

         ROZHODNUTIE RADY (SZBP) 2017/1504
   z 24. augusta 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 27. mája 2016 prijala rozhodnutie (SZBP) 2016/849 (1) o reštriktívnych opatreniach voči Kórejskej ľudovodemokratickej republike (ďalej len „KĽDR“), ktorým sa zrušilo rozhodnutie 2013/183/SZBP a okrem iného vykonali rezolúcie Bezpečnostnej rady Organizácie Spojených národov (ďalej len „BR OSN“) č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016).

               (2)

               BR OSN prijala 5. augusta 2017 rezolúciu BR OSN č. 2371 (2017), v ktorej sa stanovujú nové opatrenia voči KĽDR a označenie osôb a subjektov vrátane banky Foreign Trade Bank a spoločnosti Korean National Insurance Company (ďalej len „KNIC“), na ktoré sa vzťahuje zmrazenie aktív.

               (3)

               V bode 26 rezolúcie BR OSN č. 2371 (2017) sa stanovuje osobitná výnimka z ustanovení týkajúcich sa zmrazenia aktív, pokiaľ ide o finančné transakcie s bankou Foreign Trade Bank alebo spoločnosťou KNIC za určitých okolností.

               (4)

               Rada 10. augusta 2017 prijala vykonávacie rozhodnutie (SZBP) 2017/1459 (2), ktorým sa banka Foreign Trade Bank a spoločnosť KNIC dopĺňajú do prílohy I k rozhodnutiu (SZBP) 2016/849. Tiež by sa mali uplatniť výnimky uvedené v bode 26 rezolúcie BR OSN č. 2371 (2017).

               (5)

               Z prílohy II k rozhodnutiu (SZBP) 2016/849 by sa mal vyňať záznam týkajúci sa spoločnosti KNIC, pretože táto spoločnosť je teraz označená v prílohe I.

               (6)

               Na vykonanie opatrení ustanovených v tomto rozhodnutí je potrebná ďalšia činnosť Únie.

               (7)

               Rozhodnutie (SZBP) 2016/849 by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie (SZBP) 2016/849 sa mení takto:

               1.

               V článku 27 sa odsek 7 nahrádza takto:
               „7.   Zákaz uvedený v odseku 1 písm. a) a odseku 2 sa neuplatňuje:

                           a)

                           ak sankčný výbor na základe individuálneho posúdenia stanovil, že výnimka je potrebná na uľahčenie práce medzinárodných a mimovládnych organizácií vykonávajúcich činnosti v oblasti pomoci a núdzovej pomoci v KĽDR v prospech civilného obyvateľstva;

                           b)

                           v súvislosti s finančnými transakciami s bankou Foreign Trade Bank alebo so spoločnosťou Korean National Insurance Company (KNIC), ak sú takéto transakcie určené výlučne na fungovanie diplomatických misií v KĽDR alebo humanitárne činnosti, ktoré vykonáva Organizácia Spojených národov alebo ktoré sa vykonávajú v koordinácii s Organizáciou Spojených národov.“

               2.

               Článok 36a sa nahrádza takto:
               „Článok 36a
               Odchylne od opatrení uložených rezolúciami BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016), č. 2321 (2016), č. 2356 (2017) a č. 2371 (2017) udelí príslušný orgán členského štátu potrebné povolenie za predpokladu, že sankčný výbor rozhodol, že je potrebná výnimka na uľahčenie práce medzinárodných a mimovládnych organizácií vykonávajúcich činnosti v oblasti pomoci a núdzovej pomoci v KĽDR v prospech civilného obyvateľstva v KĽDR.“

               3.

               Príloha II k rozhodnutiu (SZBP) 2016/849 sa mení tak, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. augusta 2017

            Za Radu

            predseda

         M. MAASIKAS

      (1)  Rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (Ú. v. EÚ L 141, 28.5.2016, s. 79).

      (2)  Vykonávacie rozhodnutie Rady (SZBP) 2017/1459 z 10. augusta 2017, ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike (Ú. v. EÚ L 208, 11.8.2017, s. 38).

      PRÍLOHA
      Z prílohy II časti II oddielu B (subjekty) k rozhodnutiu (SZBP) 2016/849 sa vypúšťa tento záznam:

                     „3.

                     Korea National Insurance Corporation (KNIC) a jej pobočky

                     Korea Foreign Insurance Company

                     Haebangsan-dong, Central District, Pyongyang, KĽDR
                     Rahlstedter Strasse 83 a, 22149 Hamburg.

                                 Korea National Insurance Corporation of Alloway, Kidbrooke Park Road, Blackheath,

                                 Londýn SE30LW

                     3.7.2015

                     Korea National Insurance Corporation (KNIC) je spoločnosťou, ktorú vlastní a kontroluje štát, a vytvára značné devízové príjmy, ktoré by mohli prispievať k programom KĽDR v jadrovej oblasti, v oblasti balistických striel alebo iných zbraní hromadného ničenia v KĽDR.
                     Okrem toho je ústredie KNIC v Pchjongjangu prepojené s Kanceláriou 39 Kórejskej strany pracujúcich, ktorá je označeným subjektom.“


title: 2013/608/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Agentúry Európskej únie pre základné práva za rozpočtový rok 2011

text:
               16.11.2013

               SK

               Úradný vestník Európskej únie

               L 308/319

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Agentúry Európskej únie pre základné práva za rozpočtový rok 2011
   (2013/608/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0102/2013),

               1.

               udeľuje riaditeľovi Agentúry Európskej únie pre základné práva absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 196.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 53, 22.2.2007, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry Európskej únie pre základné práva za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (4), a najmä na jeho článok 21,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0102/2013),

                  A.

                  keďže Dvor audítorov vyhlásil, že získal primeranú istotu v tom, že účtovná závierka Agentúry Európskej únie pre základné práva (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže celkový rozpočet agentúry na rok 2011 predstavoval 20 180 000 EUR a keďže príspevok Únie k rozpočtu agentúry na rok 2011 predstavoval 19 978 200 EUR,

         Rozpočtové a finančné hospodárenie

                  1.

                  víta skutočnosť, že ročná účtovná závierka agentúry vyjadruje verne vo všetkých významných hľadiskách jej finančnú situáciu k 31. decembru 2011 a výsledky operácií a tokov hotovosti za príslušný rozpočtový rok v súlade s ustanoveniami jej nariadenia o rozpočtových pravidlách a pravidlami účtovania, ktoré schválil účtovník Komisie;

                  2.

                  víta skutočnosť, že príslušné operácie súvisiace s ročnou účtovnou závierkou agentúry zostavenou k 31. decembru 2011 sú vo všetkých významných hľadiskách zákonné a správne;

                  3.

                  berie na vedomie že Dvor audítorov vo svojej správe neuviedol žiadne kritické pripomienky;

                  4.

                  berie na vedomie, že v roku 2011 agentúra zaviazala 100 % prijatých rozpočtových prostriedkov; konštatuje však, že z hľadiska vyplatených rozpočtových prostriedkov dosiahla agentúra mieru plnenia 75 % v hlave II (administratívne výdavky) a iba 27 % v hlave III (operačné výdavky); vyzýva agentúru, aby prijala osobitné opatrenia na zlepšenie svojho rozpočtového postupu a miery plnenia platieb, pokiaľ ide o administratívne a operačné výdavky;

         Ľudské zdroje

                  5.

                  konštatuje, že v roku 2012 tri prípady, ktoré sa týkali údajného psychického obťažovania, zamietnutia žiadosti o prijatie na pracovné miesto a nepredĺženia platnosti zmluvy zamestnanca, riešil Súdny dvor Európskej únie a že 6. júla 2011 otvoril ombudsman vec 0917/2011/(PMC) EIS, ktorá je založená na obvineniach týkajúcich sa nevykonania riadneho vyšetrovania obvinení sťažovateľa z psychického obťažovania a nesprávneho uchovávania dokumentov;

                  6.

                  konštatuje, že v jednej z vecí uvedených v odseku 5 Súd pre verejnú službu Európskej únie rozhodol v prospech žalobcu (vec F-58/10, rozsudok z 18. septembra 2012), zrušil rozhodnutie agentúry zo 16. októbra 2009 nezačať disciplinárne konanie proti dvom zamestnancom pre údajné psychické obťažovanie z dôvodu nezaručenia nestrannosti vyšetrovateľa a jeho odmietnutia zaručiť svedkom anonymitu a zaviazal ju na náhradu škôd žalobcovi, ako aj nákladov; berie na vedomie, že vo veci F-112/10 súd rozhodol v prospech agentúry, žalobkyňa však na Všeobecnom súde podala odvolanie proti rozsudku; berie na vedomie, že vo veci F-38/12 sa na rozsudok čaká;

                  7.

                  naliehavo vyzýva agentúru, vzhľadom na riziko ohrozenia jej dobrého mena, aby podrobne informovala orgán udeľujúci absolutórium o pravidlách postupu, právnom rámci a modalitách vypočutí stanovených na začatie a vykonávanie interných vyšetrovaní a na ochranu anonymity svedkov v prípade takýchto interných vyšetrovaní;

                  8.

                  berie na vedomie, že v roku 2011 Európsky úrad pre boj proti podvodom (OLAF) začal vyšetrovanie; žiada agentúru, aby informovala orgán udeľujúci absolutórium o výsledkoch vyšetrovania OLAF a veci predloženej ombudsmanovi;

                  9.

                  berie na vedomie, že agentúra každé dva roky vykonáva anonymný prieskum o pracovných podmienkach medzi zamestnancami; na základe prieskumu z roku 2012 konštatuje najmä, že bolo vyjadrené znepokojenie v súvislosti s riešením interných konfliktov a pozornosťou, ktorá je venovaná dobrým pracovným podmienkam zamestnancov; berie na vedomie, že agentúra zaviedla aj opatrenia proti obťažovaniu a sieť dôverných poradcov na minimalizovanie konfliktných situácií na pracovisku a na ich komplexné riešenie; naliehavo vyzýva agentúru, aby sa riadila odporúčaniami Dvora audítorov v záujme riešenia zistených problémov a aby zaviedla všetky mechanizmy potrebné na to, aby sa takéto problémy za žiadnych okolností nezopakovali;

         Transparentnosť

                  10.

                  berie na vedomie, že 12. a 14. decembra 2012 agentúra predložila svojej výkonnej rade a svojej správnej rade návrh pravidiel pre informátorstvo; konštatuje, že bolo prijaté rozhodnutie o formálnom prijatí týchto pravidiel po konzultácii s útvarmi Komisie; konštatuje, že agentúra medzičasom prijala zásady uvedené v usmerneniach Komisie; vyzýva agentúru, aby informovala orgán udeľujúci absolutórium o vykonávaní pravidiel;

                  11.

                  poznamenáva, že niektoré životopisy a vyhlásenia o záujmoch členov správnej rady sú k dispozícii na internetovej stránke agentúry; konštatuje, že pokiaľ ide o výkonného riaditeľa a riadiaci tím, sú k dispozícii iba životopisy; vyzýva agentúru, aby čo najskôr chýbajúce informácie zverejnila a informovala orgán udeľujúci absolutórium o dosiahnutom pokroku v tejto záležitosti;

         Vnútorný audit

                  12.

                  konštatuje, že agentúra zaviedla postup obstarávania, ktorý zmierňuje prípadné konflikty záujmov, a útvar vnútorného auditu (IAS) vykonal audit postupu a predložil deväť odporúčaní, z ktorých všetky boli zavedené; konštatuje, že IAS uznal niektoré z postupov, ktoré zaviedla agentúra, za správne postupy, najmä zavedenie IT aplikácie „tvorca zmlúv o obstarávaní“, ktorú vypracovala agentúra na vytváranie štandardnej dokumentácie v procesoch verejného obstarávania; konštatuje, že rozpočtový modul IT aplikácie používanej na riadenie projektov agentúry bol prepojený s účtovnými záznamami získanými z účtovania na základe časového rozlíšenia, čo umožňuje dennú online aktualizáciu plnenia rozpočtu;

                  13.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (6) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 196.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 53, 22.2.2007, s. 1.

         (5)  Ú. v. ES L 357, 31.12.2002, s. 72.

         (6)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Rady (EÚ) 2017/885 z 22. mája 2017, ktorým sa vymenúva náhradníčka Výboru regiónov navrhnutá Spolkovou republikou Nemecko

text:
               24.5.2017

               SK

               Úradný vestník Európskej únie

               L 135/22

         ROZHODNUTIE RADY (EÚ) 2017/885
   z 22. mája 2017,
   ktorým sa vymenúva náhradníčka Výboru regiónov navrhnutá Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Nilsa WIECHMANNA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa za náhradníčku Výboru regiónov vymenúva:

               —

               pani Heike SCHARFENBERGER, Mitglied des Landtags Rheinland-Pfalz.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. mája 2017

            Za Radu

            predseda

         E. BARTOLO

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).